મેઘાલયમાં પ૯ બેઠક માટે યોજાયેલી ચૂંટણીની મતગણતરી જારી છે. પ્રારંભિક પ્રવાહ અનુસાર કોંગ્રેસ ર૧ બેઠક પર આગળ છે. જ્યારે અન્ય પક્ષની ૧૪ બેઠક પર સરસાઇ છે. ૩૭ વિધાનસભા બેઠકના મતગણતરીના પ્રવાહ અનુસાર કોંગ્રેસ ૧પ, ભાજપ પ, એનપીપી ૯ અને યુડીપી ગઠબંધન પાંચ અને ત્રણ પર અન્ય ઉમેદવાર આગળ છે. અહીં આ રાજયમાં સંગમા વિ. સંગમાનો મુકાબલો છે. મુખ્યપ્રધાન મુકુલ સંગમાએ આ વખતે કોંગ્રેસને ફરીથી સત્તા પર ટકાવી રાખવા માટે તમામ તાકાત કામે લગાવી હતી. બીજી બાજુ લોકસભાના પૂર્વ સ્પીકર પી. એ. સંગમાના પુત્ર કોનાર્ડ સંગમાના નેતૃત્વમાં નેશનલ પીપલ્સ પાર્ટી (એનપીપી) શાસક પક્ષને ટક્કર આપી રહ્યા છે. રાજકીય નિષ્ણાતોનું માનવું છે કે કોંગ્રેસ માટે આ વખતે ગઢ બચાવવાનો મોટો પડકાર છે.